Die skrif is aan die muur wanneer 402 verdagte ontvoerders in hegtenis geneem word maar net 12 van hulle word skuldig bevind. Dit is syfers van wat in die Wes-Kaap aan die gang is.
Geen reg en geregtigheid geskied meer nie want diegene wat wel nog gevonnis word, dien dikwels nie hulle vonnisse uit nie en word lank voor die tyd reeds vrygelaat. Dit geld nie net vir ontvoerders nie maar elke misdadiger in ons land.
Wat eerstens verkeerd is, is dat daar uit 681 ontvoerings in die Wes-Kaap die afgelope jaar slegs 402 verdagtes in hegtenis geneem is, waaruit die 12 gevonnis is. In die meeste van hierdie gevalle was dit minderjarige slagoffers - blote kinders wat meesal die spit afbyt.
Die feit dat slegs 0,02% van misdadigers vir hulle oortredings boet moedig die totale misdaad in Suid-Afrika tot groot hoogtes aan. Wanneer daar weer behoorlike toepassing van vonnisse plaasvind sal dit merkwaardig wees om te sien hoe die misdaad in ons land daal.